Union Repeating Gun

KinnigBro orinDoareMindrailherez yenaet dre aerMont en-droTennata dre zorn, dornikell da dreiñMunisionoùKartouchennoù paper, boledoù .58 (14,73 mm)IjinerWilson Ager (pe Agar)Bloavezh krouidigezh1861Mare servij1861-1865 (Arme an Unaniezh)Perzhioù teknikelHirder1.422 mmHirder ar c'hanol890 mmLusk-tennañ120 tenn/mnHed-tenn efedus700-900 m
An Union Repeating Gun ("Arm-tennata an Unaniezh"), anvet Agar gun (pe Ager gun) ivez, ha lesanvet Coffee Mill Gun (arm milin-gafe) gant soudarded 'zo, a oa ur vindrailherez ijinet e 1861 hag implijet e-pad Brezel diabarzh Stadoù-Unanet Amerika.

 Istor ha deskrivadur 
E-pad Brezel diabarzh Stadoù-Unanet Amerika e oa bet roet lañs bras d'an ijinerezh brezel evit dont a-benn da verraat padelezh ar brezel gant an daou du engouestlet. An Agar machine gun (Mindrailherez Agar), diwar anv Wilson Agar (skrivet Ager a-wechoù), an den en doa breouet anezhi e Bro-Saoz, a oa unan eus an hanter-kant bennak a vindrailherezioù dre zorn a voe savet e deroù ar brezel McCOLLUM Ian, Union Repeating Gun, Forgotten Weapons (lennet d'ar 24/05/2025).

Ar vindrailherez a oa bet lesanvet Coffee Mill Gun CANFIELD Bruce N., Rifleman Q&A: An Auger Gun In The Civil War?, American Rifleman, 06/06/2021 (lennet d'ar 24/05/2025) dre ma oa damheñvel he sistem pourveziañ dre c'hravitadur ouzh ur mekanik kafe eus ar mare-se. Ennañ e veze enlakaet kartouchennoù paper, dezhe boledoù Minié .58 meutad (14,73 mm), ha dav e oa treiñ dornikell ar wikefre evit lakaat an arm da dennañ. Ne oa sistem yenaat ebet gant ar vindrailherez da gentañ, ar pezh a zegasas kudennoù mont en-dro. Evit o diskoulmañ e voe pourveziet bep a arm gant daou ganol ouzhpenn a c'halle bezañ cheñchet, hag ouzhpennet ur sistem yenaat dre aer simpl.

Implijet e voe an arm a-nebeudoù e-pad emgannoù ar Brezel diabarzh, ha tennet e voe diouzh ar servij e 1865. Ne voe ket produet kalz skouerennoù anezhañ, pa gave gwelloc'h pennoù meur an arme heñchañ amzer ha danvez an industriezh war-zu mouskedoù klasel evit o zroadegiezh.

 Liammoù diavaez 
  Studiadenn verr eus an Agar gun

Daveennoù

Rummad:Mindrailherezioù
Rummad:Armoù SUA
Rummad:Armoù Brezel diabarzh Stadoù-Unanet Amerika